I 1813 hadde han avansert til sjef for artilleriet i Norge, og i 1814 fikk han avskjed i nåde fra dansk tjeneste, og ble samme år utnevnt til oberst i norsk tjeneste. Fra oktober 1814 til mai 1818 var han kommandant på Akershus. I 1815 ble han ridder av den kongelige sverdorden, og i 1825 kommandør av samme. I 1817 ble han felttøymester og sjef for den kongelige norske artilleribrigade, mens han året etter ble generalmajor. Han tok sin avskjed i 1831.